Justine Sacco, l-uffiċjal eżekuttiv fir-relazzjonijiet pubbliċi li laqqtet kritika u tkeċċiet mix-xogħol minħabba tweet dwar l-AIDS fl-Afrika, għamlet apoloġija formali. Meta kienet Londra nhar il-Ġimgħa biex tirkeb ajruplan għall-Afrika t’Isfel, hija kitbettweet fejn qalet “Jiena sejra l-Afrika. Nittama li ma nieħux l-AIDS. Qed niċċajta. Jiena bajda!”. Anqas laħqet niżlet mill-ajruplan li d-dinja kollha ma kinitx mixgħula b’dak li kitbet. Fl-apoloġija tagħha ammettiet li żbaljat u qalet li l-kliem mhux biżżejjed biex turi li jiddispjaċiha.